Tallie blog: 'My Saterdag-koerant '
JY LEES NOU Tallie blog: 'My Saterdag-koerant '
Kuier julle almal nog lekker by my? Nog koffie, tee of 'n sjerrietjie? Santjie, daar is 'n mandjie rooikranshout langs jou - gee so twee stukke aan vir die kaggel, asseblief.
Die Saterdag-koerant is my gunsteling-leesstof van die week. Ek wil Saterdagoggende lekker laat slaap. Wakkerword met die koerant langs die bed, en 'n lekker koppie koffie op die tafeltjie langs die bed. Mmmmm ja, ek weet ek is bederf.
Saterdag-koerantlees is 'n hele ritueel. Ek begin gewoonlik met die hoofkoerant, net voor die sport-deel, maak ek die koerant toe. Dan volg die an die By en sterfgevalle, snuffels en fliek-deel. Die loopbaangedeelte bêre ek vir later. (Mens kan ook net soveel werke op een slag doen.)
Dan volg die Eiendomsdeel - en dis hier wat ek soms net 'n "huh?" uitkry.
'n VRUGTEBAK MET VRUGTE WAT OP DIE EETKAMER-TAFEL STAAN!
Hier's huis no. 2
Foto? Ja, gefokus op die delicious monster in die tuin met 'n voëltjiebak langsaan. O ja, en twee kabouters wat besig is om te speel onder die voëltjiebak.
Wanneer jy DIT sien, moet jy weet, jy gaan jou gat af werk om die huis leefbaar te maak. Die enigste groot WONDER is die gewonder oor wat die restourasie van die ou dame jou gaan kos. Gmf...
Huis word beskryf en vir 'n slag word daar 'n behoorlike foto van die eiendom geplaas.
Netjiese eiendom vir beginners (of afgetredenes). Gewoonlik is dit die badkamer wat afgeneem word, met 'n stort en toilet - en nie hoe nie? - Die toiletdeksel moet opgeslaan wees. - Slaan tog die toiletsitplek af - almal ken die grootte van 'n toilet se binnekant.
Eiendom kos x-bedrag. Prys drasties verlaag - nie verder onderhandelbaar nie!
Na my huiskykery, blaai ek na die besighede te koop, sommer uit blote nuuskierigheid, want mens weet nooit wanneer jy 'n besigheid op die platteland, wat min werk verg, en baie geld inbring nie - natuurlik teen 'n hengse winskoop - raaklees nie. (Ja Tallie, droom aan).